EPG ปีนี้ยังโตแกร่ง
ยังทำผลงานนิวไฮต่อเนื่อง สำหรับ EPG ซึ่งประกอบธุรกิจ Aeroklas (ชิ้นส่วนรถยนต์) ธุรกิจ EPP (บรรจุภัณฑ์) และธุรกิจ Aeroflex (ฉนวนกันความร้อน/เย็น)
ยังทำผลงานนิวไฮต่อเนื่อง สำหรับ EPG ซึ่งประกอบธุรกิจชิ้นส่วนรถยนต์ ธุรกิจบรรจุภัณฑ์ และธุรกิจฉนวนกันความร้อน/เย็น
8 ก.ค. 2565

คุณค่าบริษัท
ยังทำผลงานนิวไฮต่อเนื่อง สำหรับบริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ซึ่งประกอบธุรกิจ Aeroklas (ชิ้นส่วนรถยนต์) ธุรกิจ EPP (บรรจุภัณฑ์) และธุรกิจ Aeroflex (ฉนวนกันความร้อน/เย็น) ที่ปิดงบประจำปี 2564/2565 (เม.ย. 2564-มี.ค. 2565) โชว์กำไรสุทธิ 1,602 ล้านบาท เพิ่มขึ้น 31.2% จากปีก่อนที่มีกำไรสุทธิ 1,221 ล้านบาท
โดยมีรายได้จากการขาย 11,740 ล้านบาท เพิ่มขึ้น 22.7% จากปีก่อนที่มีรายได้จากการขาย 9,569 ล้านบาท ขณะที่มีอัตรากำไรขั้นต้น 31.7% สูงกว่าเป้าหมาย
ส่วนงวดปี 2565/2566 (เม.ย. 2565-มี.ค. 2566) มั่นใจจะเติบโตด้วยเป้าหมายยอดขาย 13,500 ล้านบาท เติบโต 12-15% มีอัตรากำไรขั้นต้นที่ 29-32% ขณะที่งวดปี 2567/2568 (เม.ย. 2567-มี.ค. 2568) วางเป้าจะมียอดขาย 15,000 ล้านบาท  และตามแผน 5 ปี งวดปี 2570/2571 (เม.ย. 2570-มี.ค. 2571) จะมียอดขายประมาณ 20,000 ล้านบาท
หลัก ๆ จะมาจาก 1.ธุรกิจฉนวนกันความร้อน/เย็น ภายใต้แบรนด์ Aeroflex ตั้งเป้าหมายยอดขายเติบโต 10-12% มาจากการรักษาส่วนแบ่งการตลาดสำหรับสินค้าเกรดพรีเมียมทั้งตลาดในประเทศและต่างประเทศ โดยเฉพาะอย่างยิ่งในประเทศสหรัฐอเมริกาและญี่ปุ่น
2.ธุรกิจชิ้นส่วนอุปกรณ์และตกแต่งยานยนต์ ภายใต้แบรนด์ Aeroklas ตั้งเป้าหมายยอดขายเติบโต 20-23% โดยยังคงมุ่งเน้นการทำงานร่วมกับลูกค้ากลุ่ม OEM ค่ายยานยนต์ของยุโรป เอเชีย และสหรัฐอเมริกา เพื่อพัฒนาสินค้านวัตกรรมต่อเนื่อง ส่วนธุรกิจในออสเตรเลียก็มีแนวโน้มเติบโตเช่นกัน จากตามความต้องการยานยนต์ประเภท Light Commercial Vehicle และ SUV ในออสเตรเลียที่เพิ่มขึ้น
และ 3.ธุรกิจบรรจุภัณฑ์พลาสติกภายใต้แบรนด์ EPP ตั้งเป้าหมายยอดขายเติบโต 5-8% โดยยังคงให้ความสำคัญกับการนำกลยุทธ์ Capacities Driven มาบริหารจัดการกระบวนการผลิตให้เกิดประสิทธิภาพสูงสุด และการทำตลาดในกลุ่มบรรจุภัณฑ์อาหารประเภทกล่องใส่อาหารและถ้วยน้ำดื่มอย่างต่อเนื่อง
นอกจากนี้ ยังมีปัจจัยบวกจากการเข้าซื้อกิจการ 4 Way Suspension Products Pty. Ltd ในประเทศออสเตรเลีย มูลค่าไม่เกิน 75 ล้านดอลลาร์ออสเตรเลีย หรือประมาณ 1,880 ล้านบาท ซึ่งสามารถรับรู้รายได้และกำไรได้ทันที
สำหรับการประเมินมูลค่า (Valuation) ปัจจุบันราคาหุ้น EPG ซื้อขายกันที่ P/E ระดับ 16.39 เท่า เทียบกับ P/E ตลาดโดยรวมที่ระดับ 18.51 เท่า ถือว่าราคาซื้อขายยังต่ำกว่าตลาด แต่อย่างไรก็ตาม ถ้าดู P/BV ที่ระดับ 2.22 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ